
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: фабрика за производство на детски играчки в гр. Монтана, Нова промишлена зона с оператор „Ирели“ ООД, гр. Пазарджик
Дата на извършване на проверката: 27.11.2020 г.

Място на извършване на проверката: гр. Монтана, Нова промишлена зона
Проверени компоненти и фактори на околната среда:

· Въздух

· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за чистотата на атмосферния въздух (ЗЧАВ) и подзаконовите му нормативни актове.
Извършени дейности:
За датата на проверката, операторът е уведомен с писмо на РИОСВ – Монтана с изх.       № 3160/24.11.2020 г. и е приложена Заповед № РД-297/24.11.2020 г. на директора на РИОСВ – Монтана за извършване на комплексна проверка на място на обект: производство на детски играчки в гр. Монтана, Нова промишлена зона с оператор „Ирели“ ООД, гр. Пазарджик
На 27.11.2020 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-297/24.11.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-53/27.11.2020 г.
Проверени са:
· Производствени участъци и котелно,
· Технологично оборудване;
· Технологични процеси;
· Площадки за предварително съхраняване на отпадъци;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на детски играчки от дървесина.
1. Фактор „Отпадъци“
Фирмата притежава безсрочен регистрационен документ (РД) издаден от РИОСВ – Монтана, за дейности по оползотворяване на собствени неопасни отпадъци - технологичен отпадък от механична обработка на дървесина. 

Оползотворяването на собствения технологичен отпадък от дървеснина се извършва в съоръжения, съгласно условията на РД.  

Площадките/складовете за съхраняване на производствените отпадъци, генерирани на площадката отговарят на нормативните изисквания. Отпадъците се съхраняват разделно по видове на обособени и обозначени с кода и вида на отпадъка площадки.

На обекта се води необходимата отчетност на количествата образувани, предадени и оползотворени отпадъци в заверени от РИОСВ – Монтана отчетни книги за отпадъците към Наредба №1/2014 г. за реда и  образците, по които се предоставя информация за дейностите по отпадъците, както и реда за водене на публични регистри. Има записи минимум веднъж месечно. Отбелязано е през кои месеци не е извършвана дейност и не са образувани отпадъци, датите на предаване на отпадъците и ЮЛ. Проверените условия от РД се изпълняват. 

Проверката е и на основание по чл. 14 и чл. 59 от ЗУО и Наредбата за определяне на реда и размера за заплащане на продуктова такса. Готовата продукция е опакована в опаковачен материал от пластмаса, хартия, картон и дървесина. 

Дружеството изпълнява задълженията си по чл. 14, ал. 2, т. 2 от ЗУО, като участва в колективна система, съгласно сключен договор с организация по оползотворяване. Представено е актуално удостоверение със срок на действие до 31.12.2024 г. По време на проверката са  представени копия на актуална счетоводна и отчетна документация, изготвена съгласно Наредбата за определяне на реда и размера за заплащане на продуктова такса
2. Компонент „Въздух“ 
Във фабриката за производство на детски играчки на контрол за изпусканите в атмосферния въздух емисии на вредни вещества подлежат два точкови източника – водогрейни котли на гориво дървесна биомаса. 

При проверката се констатира изпълнение на изискванията за извършване на собствени измервания, констатирано и при предходни проверки. При извършеното през м. юни 2020 г. планово контролно емисионно измерване на регистрирания в регистъра на средните горивни инсталации по чл.9г, ал. 2 от ЗЧАВ водогреен котел се констатира превишение по показател „прах“, за което на оператора е наложена текуща санкция от директора на РИОСВ-Монтана. След незабавно предприети действия и мерки от оператора и извършени собствени измервания, доказващи преустановяване на замърсяването, санкцията е отменена.

   Операторът изпълнява разпоредбите на чл. 18, т. 1 от Закона за чистота на атмосферния, като за целта води електронни и на хартиен носител дневници със записи за извършените ремонти и поддръжка на пречиствателните съоръжения след двата водогрейни котли и на аспирационните системи, обезпрашаващи производствените машини и производствените помещения.
Заключение:
При извършената проверка не са констатирани нарушения и несъответствия с екологичнто законодателство
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците

· Спазване изискванията на ЗЧАВ

[image: image3.wmf]( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

